На основу члана 119. став 1. тачка 1) Закона о основама система образовања и васпитања ("Сл. гласник РС", бр. 88/17 , 27/18, 10/19, 6/20, 129/21) и члана 32 став 1 тачка 1 Статута Школски одбор ОШ“Јован Јовановић Змај“ у Сремској Каменици на првој конститутивној седници одржаној дана 2.6.2022. године усвојио је једногласно измене и допуне

**ПРАВИЛНИКA О НАЧИНУ ИЗБОРА УЧЕНИКА ГЕНЕРАЦИЈЕ У**

**ОШ“ЈОВАН ЈОВАНОВИЋ ЗМАЈ“ СРЕМСКА КАМЕНИЦА**

**(пречишћен текст)**

I

**ОПШТЕ ОДРЕДБЕ**

Члан 1

Овим правилником регулише се начин и поступак избора Ученика генерације у ОШ „Јован Јовановић Змај“ из Сремске Каменице, а у циљу превазилажења субјективних елемената при поступку кандидовања, вредновања и избора Ученика генерације.

Члан 2

На завршетку сваке школске године врши се избор Ученика генерације између ученика одељења осмог разреда на начин и по поступку утврђеним овим Правилником. Ученику, који буде проглашен за ученика генерације, припада награда.

II

**НАЧИН КАНДИДОВАЊА И**

**ЕЛЕМЕНТИ КОЈИ СЕ ВРЕДНУЈУ**

Члан 3

Иницијативу за утврђивање предлога ученика који се кандидује за Ученика генерације, може дати сваки запослени радник школе који се бави образовно – васпитним радом и који има непосредна сазнања да предложени ученик испуњава услове утврђене овим Правилником.

Иницијатива за предлог се даје одељењском старешини одељења у коме је ученик, а који о томе обавештава Разредно веће VIII разреда.

Одељењски старешина који предлаже Ученика генерације из свог одељења, непосредно обавештава Разредно веће VIII разреда на седници Разредног већа о свом предлогу, уз тачан број бодова које ученик осваја према критеријумима из Члана 5 утврђених овим Правилником.

Члан 4

Право да буде изабран за Ученика генерације има ученик који је током редовног школовања **у свим разредима** имао одличан успех и који има највећи број бодова по свим критеријумима из Члана 5 овог Правилника и који је **минимум две године ученик наше школе.**

Члан 5

Критеријуми који се вреднују при утврђивању Ученика генерације, а који се исказују бројем бодова су:

* општи успех
* успех постигнут на школским такмичењима
* учешће и успех на такмичењима вишег ранга (општинско, окружно и републичко), а у организацији Министарства просвете
* учешће у ваннаставним активностима у оквиру школе
* брише се
* учешће на Архимедесовом такмичењу и Читалићима

Члан 6

Ученику по основу општег успеха припадају следећи бодови:

* са просеком 5,00 20 бодова
* са просеком 4,99 - 4,75 18 бодова
* са просеком 4,74 - 4,50 15 бодова

Доказ о оствареном успеху су сведочанства ученика о завршеном разреду.

Члан 7

По основу појединачног успеха на школским такмичењима ученику припада следећи број бодова:

* за освојено прво место 6 бодова
* за освојено друго место 4 бода
* за освојено треће место 2 бода

Ако се ученик такмичи као члан екипе школе, припада му 50% бодова предвиђених за ученика појединца.

Ученици који су се претходне године директно пласирали на општинско такмичење, добијају бодове као да су освојили прво место на школском такмичењу.

Доказ о успесима на такмичењима јесу записници са такмичења (у којима се налази ранг – листа).

Члан 8

На основу постигнутог резултата на такмичењима вишег ранга, ученику припада:

# За освојено ПРВО место

* на општинском такмичењу 8 бодова
* на окружном такмичењу 10 бодова
* на републичком такмичењу 15 бодова

За освојено ДРУГО место

* на општинском такмичењу 6 бодова
* на окружном такмичењу 8 бодова
* на републичкком такмичењу 10 бодова

За освојено ТРЕЋЕ место

* на општинском такмичењу 4 бода
* на окружном такмичењу 6 бодова
* на републичком такмичењу 8 бодова

За УЧЕШЋЕ на такмичењима

* на општинском такмичњу 1 бод
* на окружном такмичењу 3 бода
* на републичком такмичењу 5 бодова

Бодови из овог члана припрадају ученику ЗА СВАКУ ГОДИНУ ТАКМИЧЕЊА ПОЧЕВ ОД IV - VIII РАЗРЕДА за годину у којој је постигао успех.

Ако се ученик такмичи као члан екипе школе, припада му 50% бодова предвиђених за ученика појединца.

Докази су записници са такмичења (у којима се налази ранг – листа) или дипломе које је ученик добио.

Члан 8.1

Бодовање спортских резултата се врши на следећи начин:

# За освојено ПРВО место

* на општинском такмичењу 8 бодова
* на окружном такмичењу 10 бодова
* на међуокружном такмичењу 12 бодова
* на републичком такмичењу 15 бодова

За освојено ДРУГО место

* на општинском такмичењу 6 бодова
* на окружном такмичењу 8 бодова
* на међуокружном такмичењу 9 бодова
* на републичкком такмичењу 10 бодова

За освојено ТРЕЋЕ место

* на општинском такмичењу 4 бода
* на окружном такмичењу 6 бодова
* на међуокружном такмичењу 7 бодова
* на републичком такмичењу 8 бодова

За УЧЕШЋЕ на такмичењима

* на општинском такмичњу 1 бод
* на окружном такмичењу 3 бода
* на међуокружном такмичењу 4 бода
* на републичком такмичењу 5 бодова

Бодови из овог члана припрадају ученику ЗА СВАКУ ГОДИНУ ТАКМИЧЕЊА ПОЧЕВ ОД IV - VIII РАЗРЕДА за годину у којој је постигао успех.

Ако се ученик такмичи као члан екипе школе, припада му 50% бодова предвиђених за ученика појединца.

Докази су записници са такмичења (у којима се налази ранг – листа) или дипломе које је ученик добио.

Члан 9

Ако ученик учествује у другим ваннаставним активностима (акција прикупљања помоћи коју организује Црвени крст општине, акције помоћи које организује Дечји савез, математичка такмичења „Мислиша“ и „Кенгур“ и др), припадају му **3 бода** за сваку активност из овог члана, уз потврду координатора о активности ученика у школској организацији. Уколико ученик као члан екипе победи на школским квизовима на градском нивоу, добија **1 бод**, а на појединачном такмичењу добија **3 бода.** Потребно је приложити доказ – потврду о учешћу у активностима из одређене организације.

Члан 10

Ученику који је у току редовног школовања освојио једно од три места на неком од школских или јавних конкурса или је сарађивао у школском листу на основу литерарног, ликовног или фото стваралаштва, припадају му **3 бода.** Приложити доказе (дипломе за освојена места на школским или јавним конкурсима или фотокопије објављених радова у школском листу).

Члан 11

Ученику који током школовања нема ниједан неоправдан изостанак припадају 3 бода.

Члан 12

Освајање пласмана на Архимедесовом такмичењу (турниру) бодује се од IV до VIII разреда и то као да су освојена места на републичком такмичењу.

* за освојено прво место 15 бодова
* за освојено друго место 10 бодова
* за освојено треће место 8 бодова

Члан 13

Брише се цео члан

Члан 14

Уколико ученик освоји највећи број бодова из друштвено – језичких, природно – математичких, техничко – информатичких наука, уметности и спорта, добија посебно признање. Број бодова се добија на основу рангирања и табеле.

У друштвено – језичке науке спадају српски језик, немачки језик, енглески језик, историја и верска настава.

У природно – математичке науке спадају математика, физика, хемија, биологија и географија.

У техничко – информатичке науке убрајају се техничко и информатичко образовање, као и информатика и рачунарство.

У област уметности убрајамо предмете ликовну културу, музичку културу и изборни предмет калиграфија.

У област физичко васпитање (спорт) убрајамо предмете физичко и здравствено васпитање и обавезну физичку активност.

**Уколико нема ученика који испуњавају услове за доделу посебних признања за одређену област, награда неће бити додељена.**

Члан 15

Уколико се у генерацији појави **jедан** ученик који се истиче својим трудом, залагањем, учењем, радом, другарством, а припада маргиналној групи (због тешког живота, сиромаштва, штићеник је Дечјег села...), том ученику се додељује награда НАЈ ЗМАЈ. Награда се не додељује за редовно похађање наставе.

**Уколико нема ученика који испуњавају услове за доделу посебних признања за одређену област, награда неће бити додељена.**

III

**ПОСТУПАК ДОНОШЕЊА ОДЛУКЕ О ПРОГЛАШЕЊУ УЧЕНИКА ГЕНЕРАЦИЈЕ**

Члан 16

Одељењске старешине и учитељи предлажу Ученика генерације. Да би се постигла регуларност избора, сваке године се формира Комисија за избор ђака генерације. Комисију чине запослени одређени од стране директора школе заједно са педагогом и психологом школе. Уколико су чланови Комисије одељењске старешине осмог разреда, директор одређује замену за тог члана Комисије. Комисија врши рангирање предложених кандидата, на основу извршеног бодовања од стране одељењског старешине, и утврђује ранг - листу, која се поставља на видно место у школи. Они предлажу Ученика генерације.

Ако два или више ученика имају исти број бодова, предност припада кандидату који је постигао бољи појединачни успех на републичком такмичењу, па на окружном такмичењу, па на општинском такмичењу.

Ако два или више кандидата имају исти број бодова, предност припада кнадидату који је по општем мишљењу Наставничког већа најомиљенији међу друговима.

Члан 17

Наставничко веће свој коначан предлог доставља Школском одбору који проглашава Ученика генерације.

IV

**ЗАВРШНЕ ОДРЕДБЕ**

За тачност и истинитост података који су релевантни за избор Ученика генерације, као и за њихово благовремено достављање, одговоран је одељењски старешина.

Овај правилник ступа на снагу осмог дана од објављивања на огласној табли школе. Ступањем на снагу овог правилника престаје да важи правилник број 58 од 26.1.2022.

Правилник је заведен под бројем 596 од 3.6.2022. Објављен је 3.6.2022. , ступа на снагу

11.6.2022.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зорица Кондић